Med hensyn til beslutningstagning, dvs. når der afholdes afstemninger (se artikel 12 i konventionen), fordeles der 1 000 stemmer til 11 eksporterende medlemmer (herunder Unionen med 245 stemmer) og 1 000 stemmer til 19 importerende medlemmer. Det skal understreges, at IGC i princippet handler på grundlag af konsensus, og det er meget sjældent, at der bliver foretaget afstemning.

IGC er en mellemstatslig organisation, der søger at opfylde de mål, der er fastsat i konventionens artikel 1. IGC har især til formål at:

Konventionen blev indgået for en periode på tre år indtil den 30. juni 1998 og er siden da blevet forlænget regelmæssigt af Det Internationale Kornråd (herefter "IGC"). Konventionen forlænges hver gang for en periode på højst to år i overensstemmelse med konventionens artikel 33. Den blev senest forlænget ved en beslutning truffet af IGC den 7. juni 2021 og gælder indtil den 30. juni 2023.

Konventionen har til formål at fremme det internationale samarbejde om alle forhold vedrørende handel med korn, at fremme udvidelsen af den internationale handel med korn og at sikre denne handels friest mulige forløb. Konventionen har desuden til formål i størst mulig udstrækning at bidrage til stabilitet på de internationale kornmarkeder i alle medlemmers interesse, at øge den globale fødevaresikkerhed og at skabe et forum for udveksling af oplysninger og drøftelse af medlemmernes anliggender vedrørende kornhandel.

IGC's påtænkte retsakt har til virkning at ændre forretningsordenen ved at ændre den eksisterende artikel for så vidt angår den eksterne revisors kontraktperiode. Forretningsordenen fastsætter nærmere regler for forvaltningen af konventionen, som er en international aftale, der er bindende for Unionen. Den påtænkte retsakt har derfor retsvirkning.

I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".

Formålet med dette forslag er at indhente Rådets bemyndigelse til, at Kommissionen på Unionens vegne stemmer for den foreslåede ændring af forretningsordenen.

For at forbedre IGC's finansielle holdbarhed og undgå en unødvendig stigning i medlemmernes bidrag er det i Unionens interesse at støtte den foreslåede ændring af forretningsordenen.

Den 6. juni 2022 godkendte medlemmerne på IGC's 56. rådsmøde Unionens anmodning og besluttede at følge den skriftlige procedure med henblik på at træffe beslutning om den foreslåede ændring med den frist, der er fastsat til den 30. november 2022.

På mødet den 10. maj 2022 behandlede administrationsudvalget forslaget og vedtog at henstille til IGC, at det skulle behandles. På det møde foreslog Unionen, at IGC's beslutning træffes ved brevafstemning (dvs. skriftlig procedure) med frist den 30. november 2022. Dette vil gøre det muligt for Unionen at afslutte sine interne procedurer.

Formålet med den foreslåede forlængelse af den mulige kontraktperiode for den eksterne revisor er at kunne forhandle en bedre pris med de potentielle kandidater.

Ifølge forslaget kunne udpegelsen gælde for fem år med mulighed for forlængelses én gang i højst tre år.

I overensstemmelse med tidligere drøftelser i IGC foreslog IGC's sekretariat at forlænge den eksterne revisors eventuelle kontraktperiode. Administrationsudvalget er i øjeblikket ved at udpege en uafhængig revisor for en periode på tre år med mulighed for én forlængelse i yderligere to år.

Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.

(2)Konventionens forretningsorden blev godkendt af Det Internationale Kornråd den 6. juli 1995.

(3)I henhold til artikel 31, litra a), i konventionens forretningsorden skal der udpeges en uafhængig ekstern revisor for treårsperiode, som kun kan forlænges én gang for en periode på højst to år.

(4)Den 14. april 2022 foreslog sekretariatet for Det Internationale Kornråd at ændre artikel 31, litra a), med henblik på at forlænge perioden for den udpegede uafhængige eksterne revisor fra tre til fem år med mulighed for én forlængelse i en periode på højst tre år. Formålet med ændringen er at tilbyde en længere kontraktperiode til potentielle revisorer, som til gengæld vil kunne tilbyde mere konkurrencedygtige priser for deres ydelser.

(5)Det er hensigtsmæssigt at fastlægge den holdning, der skal indtages på Unionens vegne i Det Internationale Kornråd for så vidt angår ændringen af forretningsordenen i henhold til konventionen om den eksterne revisors kontraktperiode. Den foreslåede ændring har til formål at forbedre Det Internationale Kornråds finansielle holdbarhed og er derfor i Unionens interesse —

VEDTAGET DENNE AFGØRELSE:

Artikel 1

Den holdning, der skal indtages på Unionens vegne i Det Internationale Kornråd, skal være at stemme for en ændring af artikel 31, litra a), i forretningsordenen i henhold til konventionen om kornhandel af 1995 i overensstemmelse med det forslag, der er fremsendt af sekretariatet for Det Internationale Kornråd den 14. april 2022 med henblik på at forlænge den eksterne revisors kontraktperiode.

Artikel 2

Denne afgørelse er rettet til Kommissionen.

Udfærdiget i Bruxelles, den […].